Anna Sigurðardóttir sálfræðingur hjá Heilsuborg segist hafa fengið tækifæri til að endurskoða gildi sín og lífsviðhorf eftir barnsmissi . Foreldrar hennar eru þau Hjördís Ólafsdóttir leikskólakennari og Sigurður Einar Björn Karlsson málarameistari . Að alast upp í litlu samfélagi í nálægð við náttúruna var gott og nærandi og ég lærði fljótt að leika mér utandyra . Ég átti fáa en góða vini enda var ég mjög upptekin á þessum tíma við að sinna dansæfingum . Maður var alltaf dansandi á þessum árum og mjög oft tókum við skólasysturnar okkur til og dönsuðum á göngum skólans sem okkur fannst nú ekkert leiðinlegt , “ segir Anna og hlær . Einnig kom hún reglulega fram í þættinum Á tali hjá Hemma Gunn . 18 ára flutti hún til London ásamt dansfélaga sínum og bjó þar í tæpt ár . Þar stunduðu þau nám ásamt því að taka þátt í danskeppnum . Fékk kvörtun yfir hressleika Anna flutti til Svíþjóðar árið 1997 og starfaði í þrjú ár á líkamsræktarstöð . Hún tók einkaþjálfararéttindi og starfaði síðan eitt sumar í Þýskalandi . Við hjónin kynntumst í gegnum Erlu systur Elíasar en við unnum saman . Erla sagðist vita um góðan mann handa mér en þegar ég frétti að hann væri þremur árum yngri þá leist mér ekkert á blikuna , vildi sko ekki vera með einhverjum óþroskuðum dreng , “ segir Anna og skellir upp úr . „ Elli minn var heimavinnandi húsfaðir á meðan og stóð sig vel , það var loksins allt í röð og reglu á heimilinu . Í fæðingunni eða eftir 42 vikna meðgöngu kom í ljós að dóttir okkar var andvana . Þetta var mikið reiðarslag þar sem ég hafði oft beðið um ítarlegri athugun á meðgöngunni því ég var farin að léttast í lok hennar og eins voru ýmsir aðrir þættir ekki athugaðir . Í krufningu kom í ljós að hún hefði látist 12 - 24 klukkustundum fyrir fæðinguna vegna vanstarfsemi fylgjunnar , en dóttir okkar var alveg heilbrigð . Við hjónin vorum búin að eiga erfitt tímabil , náðum illa að stilla strengi okkar saman enda upplifðum við sorgina á gjörólíkan hátt . Sem betur fer fengum við aðstoð og gátum unnið vel úr því sem er ekki sjálfgefið því meirihluti para sem missa barn slíta samvistum . Leikur sér með ímyndunaraflið Ég spyr Önnu út í sorgina . „ Ég er ekki hrædd við sorgina , hún er fyrir mér ást og söknuður til þeirra sem ég elska eins og dóttur minnar og föður . Ég hugsa um sorgina eins og gest sem kemur í heimsókn . Fleiri áföll dundu yfir Síðustu sex ár hafa verið fjölskyldunni ansi erfið en fleiri áföll hafa dunið yfir . Önnur erfið áföll hafa komið upp sem einnig hafa tekið sinn toll . „ Ég naut mín í vinnunni við að miðla góðum ráðum um vellíðan fólks og fór því hægt og rólega að vinna meira við það , sem gaf mér mikið . Ég starfa nú sem sálfræðingur og hóptímaþjálfari hjá Heilsuborg en svo hef ég einnig verið að taka að mér heilsuferðir til Ungverjalands . Hún ákvað að minnka starfshlutfall sitt niður í 50% en það var hægara sagt en gert . Þá fór hugur hennar á fullt og hún átti erfitt með að vera heima og hvílast . Það tók hana hálft ár að venjast nýjum aðstæðum en til þess notaði hún ýmsar leiðir . Ég er nú í fullu starfi við að hlúa að líkamlegri og andlegri heilsu minni ásamt því að sinna heimili og börnum . Sú uppbygging heldur að sjálfsögðu áfram út ævina . Ég hef lært það af foreldrum mínum að mæta því sem upp á kemur í lífinu sem verkefni sem þurfi að takast á við og það hjálpar mér að hugsa þannig . Móðir mín kenndi mér að taka einn dag í einu og gera sitt besta miðað við aðstæður . En síðustu ár hafa jólin verið erfiður tími þar sem söknuðurinn hefur tekið yfir . En maður lærir að lifa með þessari erfiðu reynslu , sýna sér skilning og þetta tekur allt sinn tíma . Mér þætti vænt um að fá að nota tækifærið og óska öllum Mosfellingum gleðilegra jóla og farsældar á komandi ári . “